  Туспуктэм: Майя Бывальцева Майя Бывальцева Ижкарын Чеберлыко киужъёсъя йӧскалык центрлэн азбарысьтыз вашкала гаражлэн ӧсэз вылын пӧртэм йӧслыкъёсты огазеясь нылашлэн суредэз кылдӥз. Сое егитъёслэн выль искусствозыя «NOVART 2022» фествиаль улсын быдэстӥзы. Ивортодэтъя «Удмуртия» агентстволэн корреспондентэз суредлэн автореныз, Центрысь ӧнерчиен Анна Образцоваен вераськиз. Нылмуртлэн верамезъя, та суредзэ со кытын ке 1-1,5 ар талэсь азьло дӥськут вылэ пуктыны шуыса. лэсьтӥз вал. Ужез «Тулкым ныл» нимаське, со пӧртэм лулчебертъёсысь кыӵе ке люкетъёсты огазея. « Кӧня ке Япониысь басьтэмын – сыӵе тодмамон люкетъёсыз, собере нылаш айшонэн, но мон сое юри суредай сьӧд кысъем » Анна Образцова, суредась Зэмзэ ик, удмурт адямилы суредысь нылыаш нырысь ик удмурт потоз, дыр, малы ке шуоно со нырыси ик айшонэз адӟоз, собере ини ваньзэ кылемзэ. Мукет выжыысь адями мукетсэ нырысь синйылтоз, вылды. Котьма ке но, адямилы этника матын ӧвӧл ке но, калык лулчеберет татын туж умой адӟиське, пусъе Анна Образцова. « Со учке сыӵе герӟам, кыӵе ке но сурам принт (суред – ред.) шоры и солы всё равно кельше, солы кельше учкыны сое. Котьма ке но солэн туж положительной малпанэз кылдэ. Соин мыным туж кельше сыӵе принтъёс кылдытыны. Мон малпасько умой, что табере Ижын вань сыӵе инты, кытын бадӟым форматэн вань сыӵе суред, со доры луэ лыктыны, туспуктэм лэсьтыны, озьы ик популяризировать карыны этнической культураез фото пыр » Анна Образцова, суредась Суредэз гараж ӧс вылэ лэсьтыны Анна Образцовалы Чеберлыко киужъёсъя центрын ужасьёс Евегений Бикузин но Мария Дмитриева, озьы ик дизайнер Вера Штыкова юрттӥзы. Ужзэс вакчи дыр куспын, куинь нуналскын, быдэстӥзы. Анна Образцовалэн верамезъя, суред сыномонлы сётӥськисьтэм эмаль вылэ лэсьтэмын, соин ик со кема отын возиськоз, зор но, кезьыт но уз люкеты. Тодэ вайытом, 9-тӥ пӧсьтолэзе Ижкарын Космонавтъёслэн парказы «Многонациональный свадебный хоровод» фестиваль ортчоз. Озьы ик Анна Образцова сярысь «Меӵ удмуртъёс» ӵектосысьтымы лыдӟе. Тегъёс: Удмуртия суредан егитъёс фестиваль Ижкар  